open-index/open-wikipedia-markdown huggingface dataset:
איליה קאטונין

**איליה בוריסוביץ' קאטונין** (ברוסית: **Илья Борисович Катунин**; 1908 – 1944) היה טייס יהודי-סובייטי, גיבור ברית המועצות.
## ביוגרפיה
נולד בעיר הומל שבפלך מוהילב של האימפריה הרוסית (כיום שייכת העיר למדינת בלארוס) במשפחת פועלים. קיבל השכלה מקצועית. עבד כמסגר בבית חרושת בעיר הולדתו. בשנת 1932 התגייס לצי הסובייטי. סיים קורס טיס. בשנת 1935 השתחרר מהשירות. עבד כמדריך טיסה בבית ספר לטיס אזרחי בעיר בריאנסק.

ביוני 1941, לאחר פלישת גרמניה הנאצית לברית המועצות, התגייס שוב לשירות הצבאי. הוצב כמדריך בבית הספר לטיסה. במשך שנה וחצי הגיש בקשות לעבור לשרת בתפקיד קרבי. בסטף 1942 בקשתו אושרה. הוא נשלח לקורס הסבה למטוסי איליושין-2.

החל ממרץ 1943 לחם במסגרת רגימנט מפציצי סער מס' 46 של הצי הצפוני. ב-9 ביולי 1943 השתתף בתקיפת בסיס גרמני בכף קיבירגנס (אזור פינמרק). מטוסים מיחידתו של קאטונין הצליחו לפגוע במכלי דלק ובעמדות תותחי חוף. ב-9 בספטמבר 1943 הוביל רביעיית מטוסי IL-2 לתקיפת ספינת משא גרמנית שהייתה מלווה בטרפדת. קאטונין הצליח להטביע את ספינת המשא ופקודיו פגעו קשות בספינת הליווי. ב־27 בספטמבר הטביע ספינת משמר גרמנית. ב-6 במרץ 1944, השתתף בתקיפת שיירת ספינות משא גרמניות, שהייתה בדרכה לנמל קירקינס. ב-5 במרץ 1944 הוביל שישיית מפציצי IL-2 לתקיפת שיירה גרמנית נוספת. במהלך התקיפה נפגע מטוסו מאש נ"מ, אך הוא הצליח למשוך את המטוס אל החוף ונחת נחיתת אונס. ב־15 במרץ 1944 הוביל איליה קאטונין רביעיית מפציצים לתקיפת בסיס ימי בצפון נורווגיה. במהלך התקיפה הוטבעו שלוש ספינות משמר וזוהו פגיעות במחסני דלק ותחמושת בבסיס.

ב-24 באפריל 1944 כוח של 8 מפציצי IL-2 בפיקודו של סגן מפקד טייסת, קפיטן איליה קאטונין, תחת חיפוי של 8 מטוסי יירוט קרטיס P-40 וורהוק ו-6 מטוסי יירוט בל P-39 איירקוברה תקף שיירה של 15 ספינות גרמניות, שהו בדרכם אל נמל קירקינס. במהלך התקיפה נפגע מטוסו של קאטונין מאש נ"מ והחל לבעור. הוא כיוון את מטוסו הבוער לעבר אחת מספינות השיירה ווהתנגש בה.

על פועלו ואומץ ליבו עוטר איליה קאטונין (לאחר מותו) בתואר גיבור ברית המועצות.

על שמו נקרא אחד הרחובות בעיר הולדתו - הומל. כמו כן, אחת העיירות במחוז ארכנגלסק נקראה על שמו - עיירת "קאטונינו".

## קישורים חיצוניים

* ביוגרפיה של איליה קאטונין באתר "גיבורי המדינה" 
* ביוגרפיה באתר המוקדש ליהודים, לוחמי הצבא האדום במלחמת העולם השנייה 

קטגוריה:טייסים סובייטים במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:טייסים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1908
קטגוריה:סובייטים שנפטרו ב-1944
מרווין אגהו

**מרווין אגהו** (בגרמנית: **Marvin Egho**; נולד ב-9 במאי 1994 בווינה שבאוסטריה) הוא כדורגלן אוסטרי המשחק בעמדת החלוץ בקבוצת הורסנס מליגת העל הדנית.

## קריירת מועדונים
אגהו החל את הקריירה המקצוענית שלו בקבוצת SR דונאופלד וינה מהליגות הנמוכות באוסטריה. ב-15 ביולי 2013 הושאל לראפיד וינה מהבונדסליגה האוסטרית, אך שיחק רק בקבוצת המילואים של המועדון.

ב-1 ביולי 2014 חתם אגהו באדמירה ואקר מדלינג מהבונדסליגה האוסטרית. ב-19 ביולי ערך את הופעת הבכורה שלו במועדון, בהפסד 4-1 לוולפסברג במסגרת המחזור הראשון בליגה לעונת . בסך הכל ערך שבע הופעות ליגה במדי המועדון.

ב-18 בינואר 2016 הושאל לווינר נוישטאדט מהליגה האוסטרית השנייה עד לתום עונת . הוא ערך 15 הופעות ליגה במדי המועדון, בהן הבקיע ששה שערים.

ב-29 ביוני 2016 חתם אגהו על חוזה לשלוש שנים בריד מהבונדסליגה האוסטרית. הוא ערך עשר הופעות ליגה במדי המועדון, בהן הבקיע שער אחד.

ב-23 ביוני 2017 חתם אגהו על חוזה לשנתיים בספרטק טרנבה מליגת העל הסלובקית. הוא ערך 31 הופעות ליגה במדי המועדון, בהן הבקיע שבעה שערים, וזכה עם המועדון באליפות סלובקיה.

ב-21 באוגוסט 2018 חתם אגהו בראנס מליגת העל הדנית. בעונת  זכה עם המועדון ב, כשהוא מבקיע חמישה שערים בחמישה משחקים.

ב-9 באפריל 2024 חתם בהורסנס מהליגה הדנית השנייה.

## תארים
;ספרטק טרנבה
* אליפות סלובקיה (1): 2017/2018

;ראנס
* הגביע הדני (1): 2020/2021

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אדמירה ואקר
קטגוריה:כדורגלני ריד
קטגוריה:כדורגלני ספרטק טרנבה
קטגוריה:כדורגלני ראנס
קטגוריה:כדורגלני הורסנס
קטגוריה:אוסטרים שנולדו ב-1994
אנדרה פיליפס

**אנדרה פיליפס** (באנגלית: **Andre Phillips**; 5 בספטמבר 1959) הוא אתלט עבר אמריקאי, אלוף אולימפי (סיאול 1988) בריצת 400 מטר משוכות וזוכה מדליות זהב בריצות 400 מטר משוכות ושליחים 4X400 מטר (תחרויות הגביע הבין-יבשתי 1985).

## ביוגרפיה
אנדרה פיליפס נולד ב-1959 במילווקי, ויסקונסין. בנעוריו למד בתיכון "סילבר קריק"  בסאן חוזה, קליפורניה ובהמשך למד באוניברסיטת קליפורניה בלוס אנג'לס והשלים תואר ד"ר להוראה  באוניברסיטת קונקורדיה  באירוויין, קליפורניה.

פיליפס החל לעסוק בספורט כבר בתקופת לימודיו בתיכון וב-1977 זכה בריצת 330 יארד משוכות באליפות התיכוניים של קליפורניה  והוא עדיין מחזיק בשיא התיכון במקצוע זה. ב-1981, בתקופת הלימודים באוניברסיטה, זכה בריצת 400 מטר משוכות באליפות התאחדות ספורט הקולג'ים הלאומי.

לאחר פרישתו מהקריירה הספורטיבית שלו הפך למורה בתיכון "סטאג"  בעיר סטוקטון, קליפורניה, סגן מנהל בתיכון "פרנקלין"  בסטוקטון ומנהל תיכון "סטאג".

ב-2009 צורף להיכל התהילה של האתלטים של ארצות הברית .

## קריירה ספורטיבית
### 1981
באליפות ארצות הברית באתלטיקה  שנערכה בסקרמנטו, קליפורניה זכה פיליפס במדליית כסף בריצת 400 מטר משוכות בתוצאה של 48.10 שניות אחרי אדווין מוזס (47.59 שניות) ולפני דייוויד לי  (48.53 שניות).

### 1983
באליפות העולם באתלטיקה שנערכה בהלסינקי, פינלנד סיים פיליפס את ריצת 400 מטר משוכות במקום החמישי בתוצאה של 49.24 שניות. פיליפס השתתף, עם נבחרת ארצות הברית, גם במוקדמות של ריצת שליחים 4X400 מטר וסייע להעלות את הנבחרת לחצי הגמר אך הוחלף בהמשך התחרות.

### 1985
בתחרויות הגביע הבין-יבשתי של התאחדות האתלטיקה הבין-לאומית  שנערכה בקנברה, אוסטרליה זכה פיליפס בשתי מדליות זהב: בריצת 400 מטר משוכות בתוצאה של 48.42 שניות לפני אלכסנדר וסילייב  מברית המועצות (48.61 שניות) והרלד שמיד ממערב גרמניה (מייצג את נבחרת אירופה) (48.83 שניות) ובריצת שליחים 4X400 מטר (ביחד עם נבחרת ארצות הברית) בתוצאה של 3:00.71 דקות לפני נבחרת מזרח גרמניה (3:00.82 דקות) ונבחרת אוקיאניה (3:01.35 דקות).

בתחרויות הגרנד פרי של התאחדות האתלטיקה הבין-לאומית  שנערכו ברומא, איטליה זכה פיליפס במדליית כסף בריצת 110 מטר משוכות בתוצאה של 13.29 שניות אחרי טוני קמפבל  (13.27 שניות) ולפני סם טרנר  (13.44 שניות) (שניהם מארצות הברית).

### 1988
#### אלוף אולימפי
באולימפיאדת סיאול זכה במדליית זהב בריצת 400 מטר משוכות בשיא משחקים של 47.19 שניות לפני אמאדו דיה בה מסנגל (שיא לאומי 47.23 שניות) ובן ארצו אדווין מוזס (47.56 שניות).

## קישורים חיצוניים

* אנדרה פיליפס, באתר usatf.org
* אנדרה פיליפס, באתר worldathletics.org

## הערות שוליים

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:בוגרי אוניברסיטת קליפורניה בלוס אנג'לס
קטגוריה:אתלטים אפרו-אמריקאים
קטגוריה:רצי משוכות אמריקאים
קטגוריה:אלופים אולימפיים: ריצת 400 מטרים משוכות (גברים)
קטגוריה:אתלטים באולימפיאדת סיאול (1988)
קטגוריה:אלופים אולימפיים אמריקאים: אתלטיקה
קטגוריה:ויסקונסין: אתלטים
קטגוריה:אמריקאים שנולדו ב-1959
קומנן אנדריץ'

**קומנן אנדריץ**' (בסרבית: **Комнен Андрић**; נולד ב-1 ביולי 1995 בבלייבאץ נה איברו שבסרביה, הרפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת לוקומוטיבה זאגרב.

## קריירת מועדונים
אנדריץ' גדל במחלקות הנוער של רודאר בלייבאץ וראדניצ'קי קראגויבאץ, והחל את הקריירה המקצוענית שלו בקבוצות ראדניצ'קי קראגויבאץ ו-OFK בלגרד. בחודש יולי 2016 חתם אנדריץ' בבלננסש מליגת העל הפורטוגלית. ב-14 באוגוסט 2016 ערך את הופעת הבכורה שלו במועדון, בהפסד 0–2 לוויטוריה סטובל במסגרת המחזור הראשון בליגה לעונת . הוא ערך שמונה הופעות ליגה במדי המועדון. ב-9 בפברואר 2017 הושאל לז'לגיריס וילנה מליגת העל הליטאית. הוא ערך שמונה הופעות ליגה במדי המועדון, בהן הבקיע שער אחד.

ב-31 באוגוסט 2017 חתם אנדריץ' באינטר זאפרשיץ' מליגת העל הקרואטית. במשך שתי העונות שלו במועדון הוא ערך 34 הופעות ליגה במדי המועדון, בהן הבקיע 18 שערים. ב-19 בינואר 2019 חתם על חוזה לחמש שנים בדינמו זאגרב מליגת העל הקרואטית. הוא ערך 42 הופעות ליגה במדי המועדון, בהן הבקיע 12 שערים. ב-10 בפברואר 2020 הושאל בחזרה לקבוצתו הקודמת אינטר זאפרשיץ', ובמהלך תקופת ההשאלה ערך 14 הופעות ליגה והבקיע שלושה שערים. ב-16 באוקטובר 2020 הושאל אנדריץ' לאופה מליגת העל הרוסית. הוא ערך 16 הופעות ליגה במהלך תקופת ההשאלה, בהן הבקיע שלושה שערים.

ב-15 ביולי 2022 חתם אנדריץ' על חוזה לשלוש שנים בקלרמון פוט מליגת העל הצרפתית. ב-6 באוגוסט ערך את הופעת הבכורה שלו במועדון, בהפסד 0–5 לפריז סן-ז'רמן במסגרת המחזור הראשון בליגה לעונת 2022/2023. ב-14 באוגוסט הבקיע את שערי הבכורה שלו במועדון, צמד שערים בניצחון 2–4 על סטאד ריימס במסגרת המחזור השני בליגה. בעונתו הראשונה במועדון ערך 34 הופעות ליגה, בהן הבקיע ארבעה שערים.

ב-7 באוגוסט 2024 חתם ברייקה. ב-22 בספטמבר 2024 כבש את שער הבכורה במועדון בניצחון על שיבניק.

## תארים
;דינמו זאגרב
* אליפות קרואטיה (2): 2018/2019, 2021/2022

## קישורים חיצוניים

## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני ראדניצ'קי קראגויבאץ
קטגוריה:כדורגלני OFK בלגרד
קטגוריה:כדורגלני בלננסש
קטגוריה:כדורגלני ז'לגיריס וילנה
קטגוריה:כדורגלני אינטר זאפרשיץ'
קטגוריה:כדורגלני דינמו זאגרב
קטגוריה:כדורגלני אופה
קטגוריה:כדורגלני קלרמון פוט
קטגוריה:כדורגלני רייקה
קטגוריה:ספורטאים סרבים בפורטוגל
קטגוריה:ספורטאים זרים בליטא
קטגוריה:ספורטאים זרים בקרואטיה
קטגוריה:ספורטאים סרבים ברוסיה
קטגוריה:ספורטאים סרבים בצרפת
קטגוריה:כדורגלני לוקומוטיבה זאגרב
קטגוריה:סרבים שנולדו ב-1995
ציון אוחנה

**ציון אוחנה** (נולד ב-1 ביוני 1965) הוא כדורגלן עבר ישראלי ששיחק בעמדת המגן הימני. ברוב הקריירה שלו שיחק בהפועל ירושלים.

## קריירה
ציון התחיל לשחק כדורגל בהפועל ירושלים היות שהמגרש היה קרוב לביתם שבקריית היובל. בעונת 1982/1983 הצטרף לקבוצה הבוגרת במדיה שיחק כעשור.

בקיץ  חצה את הכביש כאשר חתם בבית"ר ירושלים שירדה לליגה הארצית בה התאחד אחיו אלי. במשחק אימון שנערך לקראת סיום העונה נפל אחיו אלי על הברך של ציון ובכך פצע אותו. עונה לאחר מכן חזר להתאמן אך הברך התנפחה ואוחנה נאלץ לפרוש מכדורגל בגיל 27.

## חיים אישיים
אוחנה נולד בירושלים למשפחה שעלתה ממרוקו והוא אחד מתשעה אחים שאחד מהם הוא כדורגלן העבר אלי אוחנה המזוהה עם היריבה העירונית בית"ר ירושלים. הוא גרוש ואב לבן ובת.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני בית"ר ירושלים
קטגוריה:ישראלים שנולדו ב-1965
משלחת מס' 8 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בתקופת פעילות המשלחת
**משלחת מס' 8** (באנגלית: **Expedition 8**) הייתה משלחת לתחנת החלל הבין-לאומית שפעלה מ-20 באוקטובר 2003 ועד ל-29 באפריל 2004. מפקד המשלחת היה מייקל פול מארצות הברית. פעילות המשלחת נמשכה 192 ימים.

בעקבות אסון מעבורת החלל קולומביה בוצעו מספר שינויים במתכונת פעילות בתחנת החלל:

* הצוות הגיע בחללית רוסית ולא במעבורת החלל כפי שתוכנן.
* הרכב הצוות צומצם ל-2 אנשים בלבד.
* כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות.

## הרכב המשלחת

## פעילות המשלחת
ב-20 באוקטובר לתחנת החלל הגיע חללית סויוז TMA-3 בפיקוד אלכסנדר קאלרי. החללית התחברה למודול "פירס". עם החללית הגיעו חברי משלחת מס' 8 לתחנת החלל הבין-לאומית ופדרו דוקה מספרד לביקור קצר. באותה עת בתחנת החלל פעלה משלחת מס' 7 בפיקוד יורי מלנצ'נקו. החל תהליך העברת אחריות על תחנת החלל לצוות החדש. פדרו דוקה החל בביצוע תוכנית מחקרים Cervantes של סוכנות החלל האירופית.

ב-27 באוקטובר חללית סויוז TMA-2 עם משלחת מס' 7 ופדרו דוקה עזבו את תחנת החלל. אחריות על תחנת החלל הועברה למשלחת מס' 8.

ב-28 בינואר חללית מטען פרוגרס M-48 שהייתה מחוברת מאוגוסט נותקה מתחנת החלל ונשפרה בכניסה לאטמוספירה.

ב-31 בינואר לתחנת החלל הגיע חללית מטען פרוגרס M1-11. החללית התחברה למודול "זבזדה". על החללית היו כ-2,408 ק"ג מטען. בין היתר הובאו חליפות חלל חדשות. החללית הייתה מחוברת לתחנת החלל עד מאי.

ב-26 בפברואר פול וקאלרי ביצעו פעילות חוץ רכבית שנמשכה כ-3 שעות. במהלך פעילות הותקן מתקן לביצוע מחקרים בחלק החיצוני של מודול "זבזדה".

ב-21 באפריל לתחנת החלל הגיע חללית סויוז TMA-4 בפיקוד גנאדי פדאלקה. החללית התחברה למודול "זריאה". עם החללית הגיעו חברי משלחת מס' 9 לתחנת החלל הבין-לאומית ואנדרה קויפרס מהולנד לביקור קצר. החל תהליך העברת אחריות על תחנת החלל לצוות החדש. קויפרס החל בביצוע ניסויים במסגרת תוכנית Delta.

חברי המשלחת ביצעו עשרות ניסויים מדעים בתחומים שונים.

ב-29 באפריל חללית סויוז TMA-3 עם משלחת מס' 8 ואנדרה קויפרס עזבו את תחנת החלל.

אחריות על תחנת החלל הועברה למשלחת מס' 9.

## קישורים חיצוניים
* 

* תיאור פעילות באתר רוסקוסמוס
* דיווח של נאס"א
* פעילות משלחת מס' 8 בתחנת החלל הבין-לאומית
* פעילות של קויפרס בתחנת החלל- תוכנית Delta
* פעילות של פדרו דוקה בתחנת החלל - תוכנית Cervantes
* תוכנית DELTA 
* תוכנית Cervantes 
* תיאור פעילות של הצוות הרוסי בתחנת החלל
* פרוגרס M-48
* פרוגרס M1-11

קטגוריה:תחנת החלל הבין-לאומית
אידאה (מיתולוגיה)

במיתולוגיה היוונית ישנן כמה דמויות בשם **אִידֵאַה** (ביוונית עתיקה: **Ἰδαία**, "היא שחיה בהר אידה" )
* הניאדה אידאה, אשתו של סקמנדרוס , אל הנהר, ואמו של המלך טֶאוּקְרוֹס . כנראה הבת של אוקיינוס וטתיס
* בתו של דָרְדַנוּס , מלך הסקיתים ובָּטֵאַה, מלכת האמזונות. אשתו של המלך פיניאוס. בגלל האשמות שווא שלה נכלאו ועונו בניה החורגים. לאחר מכן שלחו אותה חזרה לאביה, שדן אותה למוות
* הנימפה אידאה שבעקבות התרועעות עם זאוס ילדה את קֶרֵס . ייתכן שהיא זהה לאידאה בת מינוס שילדה את אָסְטֵרְיוֹן  (שזאוס אביו)
* אמם של הקורטים , הרקדנים הלוחמים שהגנו על זאוס הפעוט במערה בהר אידה בכרתים

## הערות שוליים

קטגוריה:נימפות
קטגוריה:דמויות מהמיתולוגיה היוונית
משלחת מס' 9 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בתקופת פעילות המשלחת
**משלחת מס' 9** (באנגלית: **Expedition 9**) הייתה משלחת לתחנת החלל הבין-לאומית שפעלה מ-21 באפריל 2004 ועד ל-23 באוקטובר 2004. מפקד המשלחת היה גנאדי פדאלקה מרוסיה. פעילות המשלחת נמשכה 185 ימים.

בעקבות אסון מעבורת החלל קולומביה בוצעו מספר שינויים במתכונת פעילות צוותים בתחנת החלל:
* הצוות יגיע בחללית רוסית ולא במעבורת החלל כפי שתוכנן.
* הרכב הצוות צומצם ל-2 אנשים בלבד.
* כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות.

## הרכב המשלחת

## פעילות המשלחת
ב-21 באפריל לתחנת החלל הגיע חללית סויוז TMA-4 בפיקוד גנאדי פדאלקה. החללית התחברה למודול "זריאה". עם החללית הגיעו חברי משלחת מס' 9 לתחנת החלל הבין-לאומית ואנדרה קויפרס מהולנד לביקור קצר. בתחנת החלל פעלה משלחת מס' 8. החל תהליך העברת אחריות על תחנת החלל לצוות החדש. אנדרה קויפרס החל תוכנית ניסויים Delta של סוכנות החלל האירופית.

ב-29 באפריל חללית סויוז TMA-3 עם משלחת מס' 8 ואנדרה קויפרס עזבו את תחנת החלל. אחריות על תחנת החלל עברה למשלחת מס' 9.

ב-18 במאי בעזרת מדחפים של חללית מטען פרוגרס M1-11 בוצע שינוי גובה מסלול של תחנת החלל.

ב-24 במאי חללית מטען פרוגרס M1-11 שהייתה מחוברת מינואר נותקה מתחנת החלל. כ-10 ימים היא פעלה באופן עצמאי ובוצעו מספר ניסויים. בהמשך היא נשפרה בכניסה לאטמוספירה.

ב-27 במאי לתחנת החלל הגיע חללית מטען פרוגרס M-49. החללית התחברה למודול "זבזדה". על החללית היו כ-2,536 ק"ג מטען. החללית הייתה מחוברת לתחנת החלל עד יולי.

ב-24 ביוני פדאלקה ופינק ביצעו פעילות חוץ רכבית שנמשכה כ-14 דקות. היא הופסקה עקב בעיות בחליפת חלל של פינק.

ב-29 ביוני פדאלקה ופינק ביצעו פעילות חוץ רכבית שנמשכה כ-5.5 שעות. במהלך פעילות זו בוצעו תיקונים בציוד שהותקן במודול "יוניטי".

ב-30 ביולי חללית מטען פרוגרס M-49 נותקה מתחנת החלל. בהמשך היא נשפרה בכניסה לאטמוספירה.

ב-3 באוגוסט פדאלקה ופינק ביצעו פעילות חוץ רכבית שנמשכה כ-4.5 שעות. במהלך פעילות זו הותקנו אנטנות נוספות וציוד נוסף כהנכה לחיבור חללית מטען עתידית ATV.

ב-14 באוגוסט לתחנת החלל הגיע חללית מטען פרוגרס M-50. החללית התחברה למודול "זבזדה". על החללית היו כ-2,566 ק"ג מטען. החללית הייתה מחוברת לתחנת החלל עד דצמבר.

ב-3 בספטמבר פדאלקה ופינק ביצעו פעילות חוץ רכבית שנמשכה כ-5.5 שעות. במהלך פעילות זו הותקנו אנטנות נוספות כהכנה לחיבור חללית מטען עתידית ATV.

ב-16 באוקטובר לתחנת החלל הגיע חללית סויוז TMA-5 בפיקוד סליז'אן שריפוב. החללית התחברה למודול "פירס". עם החללית הגיעו חברי משלחת מס' 10 לתחנת החלל הבין-לאומית ויורי שארגין מרוסיה לביקור קצר. החל תהליך העברת אחריות על תחנת החלל לצוות החדש.

חברי המשלחת ביצעו עשרות ניסויים מדעים בתחומים שונים.

ב-23 באוקטובר חללית סויוז TMA-4 עם משלחת מס' 9 ויורי שארגין עזבה את תחנת החלל.

אחריות על תחנת החלל הועברה למשלחת מס' 10.

## קישורים חיצוניים
* 

* תיאור פעילות באתר רוסקוסמוס
* דיווח של נאס"א
* פעילות משלחת מס' 9 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-49
* תיאור פעילות חללית אספקה פרוגרס M-50
* תיאור פעילות חללית אספקה פרוגרס M1-11
* פעילות של קויפרס בתחנת החלל
* תוכנית DELTA 

קטגוריה:תחנת החלל הבין-לאומית
Danexit

ממוזער|מיקומה של דנמרק באיחוד האירופי
**Danexit** (או Dexit) הוא הצעה לפרישת דנמרק מהאיחוד האירופי. המילה היא הלחם בסיסים של 'Dan' (Denmark) ו-'Exit'.

## רקע
דנמרק חברה באיחוד האירופי מאז 1973. הדנים הצביעו נגד אמנת מאסטריכט ב-1992, שעליה היה צריך לנהל משא ומתן מחודש לאחר שקופנהגן הצביעה בשלילה. בשנת 2000 הוחלט בדוחק שלא לקבל את היורו כמטבע החדש. על פי סקרים, רוב הנשאלים רוצים להישאר באיחוד האירופי. הנציבות האירופית עורכת סקרי דעת קהל שנתיים שמראים כי בין חצי לשלושה רבעים מהנשאלים הדנים תומכים בהישארות דנמרק באיחוד האירופי. רק בסקר משנת 2016 שנערך על ידי מכון המחקר הפרטי A4V, בראשותו של חבר הפרלמנט של Dansk Folkeparti (DF), Erik Høgh-Sørensen, שליש מהנשאלים העדיפו לפרוש כדי להחליט אם בריטניה תעזוב. גם כאן, 27% מהנשאלים היו בעד יציאה מידית מהאיחוד האירופי ו-30% מהנשאלים בעד הישארות באיחוד האירופי, בעוד ש-43% לא רצו להתחייב לכך או שלא היו להם דעה לגביו.

עזיבה אפשרית של דנמרק מהאיחוד האירופי נתמכת על ידי כמה פוליטיקאים ממפלגת הימין הפופוליסטית Dansk Folkeparti. המפלגה הליברלית ונסטרה מתנגדות לעזיבת האיחוד האירופי. נציגי הפופוליסטים הימניים הדנים כבר קראו למשאל עם בדנמרק על עזיבת האיחוד האירופי לקראת משאל העם על חברות הממלכה המאוחדת באיחוד האירופי ב-23 ביוני 2016. חבר הפרלמנט הדני קנת קריסטנסן ברת' אמר בראיון ב-2016: "כרגע אנחנו מחכים לתוצאות המשא ומתן הבריטי עם האיחוד האירופי; לגבי היחסים שבריטניה תיכנס לאיחוד האירופי. אני די בטוח שהתוצאה תהיה כזו שיכול להיות מעניין שהמצביעים הדנים יצביעו גם על זה. מורטן מסרשמידט, גם הוא חבר ב-Dansk Folkeparti, חזה בתחילת 2020 שארצו תעזוב את האיחוד האירופי תוך עשר שנים. הוא אמר שהוא מאמין שהברקזיט יהיה הצלחה גדולה.

## דעות פוליטיות
בעמוד פייסבוק מופיעים כ-11,000 דנים שרוצים לעזוב את האיחוד האירופי. קבוצת פייסבוק זו נוצרה ב-14 ביולי 2019 והיא מורכבת מ-5 מנהלים ומנחים.

## סקרים

## ראו גם
* NExit
*מועצת מטבע

## הערות שוליים

קטגוריה:דנמרק: פוליטיקה
קטגוריה:אירוספקטיות
מיכל פורס (שחקנית)

**מיכל פורס** (נולדה ב-5 במרץ 1978) היא שחקנית ודוגמנית ישראלית.

## ביוגרפיה
פורס נולדה בכפר סבא. היא החלה את דרכה במגמת תיאטרון בתיכון, המשיכה בתיאטרון צה"ל, לאחר שחרורה החלה ללמוד בבית ספר למשחק של ניסן נתיב וסיימה את לימודי המשחק בשנת 2000 לאחר שלוש שנים במחזור ל"ד. פורס היא גם בעלת תואר שני MA בסוציולוגיה ואנתרופולוגיה עם התמחות בייעוץ ארגוני, ויש לה גם תואר ראשון BA בפסיכולוגיה.

לאחר לימודיה בניסן נתיב החלה להיות דוגמנית של חברת האופנה ״קום איל פו״ והופיעה בסדרת הטלוויזיה ״הבורגנים״.

בשנת 2003 שיחקה בעונה הראשונה של הטלנובלה של ערוץ 2 "אהבה מעבר לפינה" שם גילמה את ליסה, תפקיד שהקנה לה פרסום רב בתקופת השידור והיא זכתה לאהדה ציבורית. באותה השנה גם השתתפה בפרסומת של פסטה פרפקטו של חברת "אסם".

בשנת 2004 שיחקה בהצגה "קח אותי מוריס" בתפקיד הראשי. באותה שנה ליוותה את צוות "המורדים" בביקורם בישראל בין היתר בתוכניות הבידור הישראליות יצפאן, ואקזיט.

בשנת 2005 שיחקה את ענת בסרט "ברונו מאוהב" שביים אילן הייטנר בתפקיד הראשי.

בשנת 2006 השתתפה בפרסומת של ״novo 60x60״.

בשנת 2007 השתתפה בעונה הראשונה בסדרת הפשע של HOT "הבורר" בתור נירה נרקיס, בת דודה של נדב (יהודה לוי).

בשנים 2007־2012 שיחקה בסדרה הקומית של ערוץ ביפ "קוויקי" בתפקיד מיקי הבוסית של יאיר, דמות קשוחה ולא מתפשרת שנוטה לדבר במשפטים קצרים.

## חיים אישיים
בעבר פורס ניהלה מערכת יחסים במשך שנתיים עם השחקן דוד שאדי שאיתו שיחקה יחד בהצגה "קח אותי מוריס".

כיום פורס היא יועצת, מאמנת אישית, ומנחה בכירה בחברת הייעוץ וההדרכה "משכוכית".

## קישורים חיצוניים

* 
## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1978
קטגוריה:ישראלים שנולדו ב-1978
קארל רוזנקרנץ

**יוהאן קארל פרידריך רוזנקרנץ** (בגרמנית: **Johann Karl Friedrich Rosenkranz** ; 23 באפריל 1805 - 14 ביולי 1879) היה פילוסוף, ביוגרף ופדגוג גרמני, ידוע בעיקר כביוגרף הראשון של גאורג וילהלם פרידריך הגל וכפוסט-הגליאן "אמצעי".

## ביוגרפיה
רוזנקרנץ נולד במגדבורג, בנם של קצין המס יוהאן-היינריך רוזנקרנץ (1757–1830) ואשתו מארי-קתרין לבית גרוסון (1770–1824). הוא למד תאולוגיה ופילוסופיה באוניברסיטת בברלין, בבהאלה ובהיידלברג. בתקופה זו התמסר בעיקר להגותם של הגל ופרידריך שליירמאכר. הוא קיבל את הדוקטורט שלו בהאלה בשנת 1828 והשלים עבודת גמר על ברוך שפינוזה. בסביבות שנת 1830 חבר לחוג הפוסט-הגליאנים.

בשנת 1831 הוא התמנה לפרופסור חבר בהאלה שם החזיק בקתדרה לפילוסופיה בהאלה במשך שנתיים, ובשנת 1833 הפך לפרופסור באוניברסיטת קניגסברג. בין 1845 ל-1863 היה רקטור מספר פעמים.

קארל רוזנקרנץ היה נשוי ללור אדלין אספסי סייל רוזנקרנץ, לבית גרוסון. לזוג נולדו בת ושני בנים, כולל המהנדס והיזם פיליפ הרמן רוזנקרנץ. המתמטיקאי והאסטרונום רודולף להמן-פילהס היה אחיינו.

בשנותיו האחרונות הוא היה עיוור. הוא מת בקניגסברג ונקבר בבית הקברות של המלומדים (Gelehrtenfriedhof).

## הגותו
לאורך הקריירה הארוכה שלו, ובכל פרסומיו הרבים, הוא נשאר נאמן למסורת ההגליאנית. הוא נחשב להגליאן "אמצעי" ביחס למחלוקת התאולוגית שפרצה בין ההגליאנים הימניים וההגליאנים השמאליים.

רוזנקרנץ כתב כ-250 חיבורים ו-65 ספרים במגוון רחב של תחומים במדעי הרוח. בהרצאתיו הציג סקירה כוללת ורחבה אודות יוהאן וולפגנג פון גתה. רוזנקרנץ גם נחשב למחבר הראשון בנושא האסתטיקה של הכיעור.

רוזנקרנץ הוא הביוגרף הראשון של הגל והיחיד שכתב עליו ביוגרפיה מבני דורו. הוא גם כתב את הביוגרפיה הראשונה בגרמנית של הפילוסוף והאנציקלופדיסט הצרפתי דניס דידרו.

חיבורו *Psychologie oder die Wissenschaft vom subjectiven Geist* (פסיכולוגיה או מדע הרוח הסובייקטיבי) מ-1837 השפיע על סרן קירקגור בשל עיסוקו בחרדה.
## ביבליוגרפיה נבחרית

* *Kritik der Schleiermacherschen Glaubenslehre* (1836)
* *Psychologie oder Wissenschaft vom subjektiven Geist* (1837; 3rd ed., 1863)
* *Kritische Erläuterungen des Hegelschen Systems* (1840)
* *Vorlesungen über Schelling* (1842)
* *Hegels Leben* (1844)
* *System der Wissenschaft* (1850)
* *Meine Reform der Hegelschen Philosophie* (1852)
* *Ästhetik des Häßlichen* (Königsberg 1853). English: Aesthetics of Ugliness. A Critical Edition. Bloomsbury 2015.
* *Wissenschaft der logischen Idee* (1858–59), with a supplement (*Epilegomena*, 1862)
* *Diderot's Leben und Werke* (1866)
* *Hegels Naturphilosophie und die Bearbeitung derselben durch Vera* (1868)
* *Hegel als deutscher Nationalphilosoph* (1870)
* *Erläuterungen zu Hegels Encyklopädie der philosophischen Wissenschaften* (1871).


## קישורים חיצוניים

* 
* 

## הערות שוליים

קטגוריה:סגל אוניברסיטת קניגסברג
קטגוריה:בוגרי אוניברסיטת היידלברג
קטגוריה:סגל אוניברסיטת האלה-ויטנברג
קטגוריה:בוגרי אוניברסיטת ברלין
קטגוריה:גרמנים שנולדו ב-1805
קטגוריה:גרמנים שנפטרו ב-1879
קוטאב (קינוח)

**קוטאב** (בפרסית: **قطاب**; באנגלית: **Qottab**) הוא מאפה או עוגה מהמטבח הפרסי במילוי שקדים מטוגן בשמן עמוק,

## מאפיינים
את הקוטאב המקורי מכינים מקמח, שקדים, אבקת סוכר, שמן צמחי והל. העיר יזד ידועה בזכות הקוטאב שלה.

קוטאב התפתח ממאפה מלוח מוקדם יותר, הידוע בשם סנבוסאג, האב הקדמון של הסמוסה האתיופית והסמוסה הדרום אסיתית. מאז המאה ה-16, הצורה המלוחה המקורית של סנבוסאג הפכה לנדירה מחוץ לאזור לאריסטאן ולחוף המפרץ הפרסי.

## הכנה
את הקינוח מכינים בשני סוגי מילויים: מאגוזי מלך ופיסטוק. בשכבה החיצונית, העשויה מבצק ומעוטרת באבקת סוכר, משתמשים לתכולתה בגרעיני פיסטוק וסוכר טחון או באגוזי מלך וסוכר טחון. קוטאב נחשב לאחד הקינוחים המתוקים האיראניים הוותיקים והאותנטיים ביותר.
## סוגים נוספים
קוטאב לאקי או ברסאק לאקי (Qottab Laki או Barsaq Laki) הוא מתוק השייך לאזור נוראבאד בלורסטן. שם מוסיפים משמש לבצק שלו, ומרכיביו הפנימיים הם קינמון, הל, מי ורדים, אגוזי מלך וסוכר. מומחי עיצוב טעמים של חברת הטעמים והבישום מגנוליה, השתמשו בידע ובטכנולוגיה מודרנית בפעולה ייחודית במטרה לשחזר ולהנציח טעמים איראניים אותנטיים. הם הצליחו לראשונה לעצב טעם קוטאב באיראן, ולאחר ביצוע מבחני הערכה חושית (טעימות) הטעם הופק כחלק מתעשיית המזון של איראן.

## לקריאה נוספת
* גוש-אה פיל (מאכל)
* קוטאב
## קישורים חיצוניים

## הערות שוליים

קטגוריה:טיגון עמוק
קטגוריה:המטבח הפרסי: קינוחים
קטגוריה:קינוחים ממולאים
חוסייניה

[ממוזער|left|200px|מוסלמים שיעים ב[דאר א-סלאם, טנזניה מאזינים להרצאה בחוסינייה, אחת הפעילויות באבל מוחרם]]
**חוסייניה** (בערבית: حسينية) (בפרסית: حسینیه یا هیئت) הוא מבנה המהווה אולם קהילה לטקסי הנצחה מוסלמים שיעים תריסריים, במיוחד למנהגים הקשורים לאבל מוחרם (ערבית: عَزاءُ مُحَرَّمُ). וטקסי הנצחה אחרים של השיעים. חוסייניה שונה ממסגד. השם בא מחוסיין בן עלי, השלישי מבין שנים עשר האימאמים ונכדו של הנביא האסלאמי מוחמד. חוסיין נהרג בקרב כרבלא ב-10 באוקטובר 680 לספירה בתקופת שלטונו של עביד אללה בן זיאד (בערבית: عُبَيْدِ اللَّهِ بْنِ زِيَادٍ). השיעים מציינים את מות הקדושים שלו מדי שנה בעשוראא, היום העשירי למוחרם. ישנם גם טקסים נוספים המתקיימים במהלך השנה בחוסייניות, כולל הנצחות דתיות שאינן קשורות לעשוראא. או לתפילת יום שישי.
ממוזער|left|200px|חוסייניה באיראן
בדרום אסיה מכונה חוסייניה בשם כאימאמברה, אימאמברגה או אשורקנה. באפגניסטן ובמרכז אסיה, המבנה נקרא בשם טאקאיאנה. במדינות המפרץ הפרסי נפוץ השם מאתם (בערבית: مأتم).

מתקופת שלטון השושלת הספווידית באיראן, כאשר השיעים החלו לערוך את טקסי הדת והאבל בגלוי וטקסים שעד אז נערכו במעברים או מקומות לא רשמיים שימשו את הקהילות הדתיות החלו להיערך במבנים יותר מוסדרים ואז החוסייניה החלה לשמש את נחלת הכלל. לכל חוסינייה היו כמה דוכנים (או חדרים) וארקדות, בגדלים גדולים וקטנים. גם בהרבה סמטאות ורחובות, בימים טרם העשוראא, צבעו השיעים את הקירות והגגות והאירו אותם באורות הצבעוניים. בתקופת השושלת הזנדנית, נבנו תקאיא (לשון רבים של תקיה, בפרסית: تکیه) רבים וגדולים יותר ונבנו במות בגובה של מטר מהרצפה, כדי להדגיש ולהאדיר את תצוגות התעזיה. הוצאות החוסיין מסופקות על ידי תרומות והקדשות צדקה.

במחצית השנייה של המאה ה-19, השיעים בעיראק החלו לבנות את חוסייניות כמוסדות דתיים ותרבותיים כמו תקאיא, מבנים המשמש למטרה דומה ונפוצים באיראן, כדי לקיים טקסים דתיים, במיוחד אבלו של חוסיין, ומסיבה זו הם קראו למבנים אלו על שמו.

החוסייניות משמשים כיום לתנחומים כמו גם לחתונות כמו יום השנה למסע הלילי של מוחמד ועיד אל-ע'דיר (בערבית: عید الغدیر). בחוסייניות רבות רבים מתקיימים גם מפגשים המוקדשים לשיעורים ודרשות על בסיס שבועי, המועברים על ידי הדרשן, ובהם הוא מעלה סוגיות חברתיות, היסטוריות וספרותיות, פרשנות של הקוראן ונושאים משפטיים.

על פי האסלאם הסוני, מקום הפולחן הלגיטימי היחיד באסלאם הוא מסגד, שכן טקסי האסלאם לקוחים ממקורות הקוראן והסונה של הנביא מוחמד, ומכיוון שהחוסייניות הם ביטוי חדש ששני המקורות לא הזכירו, אסור לבנות אותם, והטקסים שמתקיימים בהם אינם לגיטימיים. על אף שלחוסיין ומשפחת הנביא מעמד חשוב באסלאם, הם גורסים כי השיעים מגזימים באהבתם זו במידה שהיא סותרת את תורתו הנכונה של האסלאם.

## ראו גם
* אדריכלות אסלאמית
## קישורים חיצוניים

## הערות שוליים

קטגוריה:שיעה
קטגוריה:מבני דת
קטגוריה:אדריכלות אסלאמית
לחמניית ארוחת בוקר

**לחמניית ארוחת הבוקר** (באירית: **Rollóg bhricfeasta**; באנגלית: **Breakfast roll**) היא לחמנייה מלאה במרכיבים של ארוחת בוקר אירית מטוגנת מסורתית.

## מאפיינים
הלחמנייה על צורותיה השונות ותוכנה המגוון מוגשת במגוון רחב של חנויות נוחות, דוכני עיתונים, סופרמרקטים, תחנות דלק ומסעדות מזדמנות ברחבי אירלנד.

## סוגים
ימין|ממוזער|160x160 פיקסלים| תכולת לחמניית ארוחת בוקר
לחמניית ארוחת בוקר מורכבת בדרך כלל מלחמנייה או בגט המכילים מילוי אחד או יותר כגון נקניקיות, בייקון, פודינג שחור, פודינג לבן, חמאה, פטריות, עגבניות, קטשופ או רוטב חום (דומה לרוטב ווסטרשייר). במקרים מסוימים ניתן להוסיף האש בראונס או ביצת עין. המילויים הללו משתנים בין טבחים ומסעדות. הלחמנייה עצמה היא בדרך כלל אחד משלושה סוגים:
* כריך סאב
* לחמניית ארוחת ערב עגלגלה או כדורית
* חצי-בגט

החצי-בגטים מופצים לחנויות אפויים חלקית וקפואים בחלקם, מה שמאפשר לחנויות לאפות במהירות את הלחם ל"לחמנייה טרייה". ניתן להשתמש במקום זאת בכריך "ארוחת בוקר של כל היום" הכולל חלק מהמרכיבים שלעיל או את כולם בתוך כריך מסורתי של שתי פרוסות לחם פרוס.
## פופולריות
הפופולריות של לחמניית ארוחת בוקר באירלנד הובילה לשיר "Jumbo Breakfast Roll" של הקומיקאי פט שורט , שהגיע למקום הראשון במצעד הפזמונים האירי ונשאר שם שישה שבועות. השיר היה במקום ה-11 במצעד השירים האירי של שנות ה-2000.

נטען כי לחמניית ארוחת הבוקר הפכה למאכל לאומי באירלנד במהלך הפריחה הכלכלית של "הנמר הקלטי"  של שנות ה-90 וה-2000, והפכה לשם נרדף ל"Breakfast Roll Man", קבלן המשנה הארכיטיפי שהיה עסוק בעבודות בנייה, נזקק למזון תוך כדי תנועה, לפני התפוצצות "בועת הרכוש האירית"  בסוף העשור הראשון של המאה ה-21.

## לקריאה נוספת
* כריך לארוחת בוקר
* ארוחת בוקר בוריטו
* לחמניית פילה עוף
* מיטראיט
* רשימת נושאי ארוחת הבוקר
* רשימת מנות איריות
* רשימת כריכים
* לחמניית בוקר
* הוט דוג
## קישורים חיצוניים

## הערות שוליים

קטגוריה:מאכלים לאומיים
קטגוריה:המטבח האירי
מבחן סולוביי-שטרסן

**מבחן סולוביי-שטרסן** לבדיקת ראשוניות פותח בשנת 1977 על-ידי המתמטיקאי הגרמני וולקר שטראסן והמתמטיקאי האמריקאי רוברט מ. סולוביי. זהו מבחן הסתברותי שקובע אם מספר טבעי הוא פריק או כנראה ראשוני. הרעיון מאחורי מבחן זה התגלה על ידי מ.מ. ארטיחוב בשנת 1967. מבחן זה הוחלף במידה רבה על ידי מבחן הראשוניות של Baillie–PSW ומבחן הראשוניות של מילר–רבין, אך יש לו חשיבות היסטורית רבה בהצגת ההיתכנות המעשית של מערכת ההצפנה RSA. מבחן סולוביי-שטרסן הוא בעצם מבחן קרוב לוודאי ראשוני של אוילר–יעקובי.

### מושגים
אוילר הוכיח שלכל מספר ראשוני p אי-זוגי ולכל שלם a מתקיים:

:a^{(p-1)/2} \equiv \left(\frac{a}{p}\right)\pmod p

כאשר \left(\tfrac{a}{p}\right) הוא סימן לז'נדר.

סימן יעקובי הוא הכללה של סימן לז'נדר ל- \left(\tfrac{a}{n}\right), כאשר n יכול להיות כל מספר שלם אי-זוגי.

בהינתן מספר אי-זוגי n, ניתן לחשוב אם המשוואה המודולרית

: a^{(n-1)/2} \equiv \left(\frac{a}{n}\right) \pmod n

מתקיימת עבור ערכים שונים של הבסיס a, כאשר a ו־n הם מספרים זרים. אם n הוא ראשוני אז הקונגורנציה הזו נכונה עבור כל a. לכן אם נבחר באקראי ערכים של a ונבדוק אם המשוואה המודולרית הזו מתקיימת, אז ברגע שאנו מוצאים a שאינו מקיים אותה אנו יודעים בוודאות ש-n אינו ראשוני (אבל לא נקבל מכך פירוק לא טריוויאלי שלו). בסיס a זה נקרא עד אוילר עבור n; הוא עד לפריקות של a. הבסיס a נקרא עד אוילר שקרן ל-n אם הקונגורנציה נכונה אבל n פריק.

לכל n אי-זוגי פריק לפחות חצי מכל הבסיסים

:a \in (\mathbb{Z}/n\mathbb{Z})^* 

הם עדי אוילר. למשל עבור n=65 הקבוצה של עדי אוילר שקרנים היא \{1,8,14,18,47,51,57,64\} ולקבוצה (\mathbb{Z}/n\mathbb{Z})^* יש סדר 48.

זה בניגוד למבחן פרמה לבדיקת ראשוניות, שבו אחוז העדים יכול להיות קטן בהרבה.

### דוגמה
נניח שאנו רוצים לקבוע אם n=221 הוא ראשוני. נבחר באופן אקראי a=47 שהוא גדול מ-1 וקטן מ־n. נשתמש בשיטה יעילה להעלאת מספר בחזקה (מודולו n), למשל באקספוננציה בינארית. נחשב:

 *a*(*n*&minus;1)/2 mod *n*  =  47110 mod 221  =  &minus;1 mod 221

 mod *n*  =  (\tfrac{47}{221}) mod 221  =  &minus;1 mod 221 (\tfrac{a}{n})

מכאן ש- 221 הוא מספר ראשוני או ש- 47 הוא עד אוילר שקרן ל־221. ננסה a אקראי נוסף, הפעם נבחר a=2. נחשב:

 *a*(*n*&minus;1)/2 mod *n*  =  2110 mod 221  =  30 mod 221

 mod *n*  =  (\tfrac{2}{221}) mod 221  =  &minus;1 mod 221 
(\tfrac{a}{n})

כלומר 2 הוא עד אוילר לפריקות של 221 ו־47 הוא למעשה עד אוילר שקרן. נשים לב שזה לא אומר דבר על הגורמים הראשוניים של 221 שהם בעצם 13 ו־17.

### אלגוריתם וזמן ריצה
ניתן לרשום את האלגוריתם בפסוואדו-קוד באופן הבא:
 **קלטים**: *n*, מספר טבעי לצורך בדיקה אם הוא ראשוני או פריק.
       *k*, פרמטר שקובע את מידת הדיוק של הבדיקה.
 **פלטים**: *פריק* אם *n* פריק, אחרת *כנראה ראשוני*.
 
 **חזור** *k* פעמים:
     בחר *a* אקראי מבין [2,*n* − 1]
     
     **אם**  **או**  **אז** 
         **החזר** *פריק*
 **החזר** *כנראה ראשוני*

כשמשתמשים באלגוריתמים מהירים לצורך חישוב חזקות מודולריות, זמן הריצה של האלגוריתם הזה הוא O(*k*·log3 *n*), כאשר k הוא מספר הערכים השונים של a שאנו בודקים.

### קישורים חיצוניים
* Solovay-Strassen - מימוש של מבחן סולוביי-שטרסן לבדיקת ראשוניות במייפל.

קטגוריה:מספרים ראשוניים
קטגוריה:חשבון מודולרי
קלהאן סקוגמן

**קלהאן וייד סקוגמן** (באנגלית: **Calahan Wade Skogman** (נולד ב-12 במאי 1993)  הוא שחקן אמריקאי ושחקן כדורסל ופוטבול לשעבר.

## ביוגרפיה
סקוגמן נולד בגרין ביי לווייד וסטפני. בילדותו עברה המשפחה לסיימור, ויסקונסין. הוא ממוצא שוודי, אנגלי וגרמני מצד אביו ואיטלקי והונגרי מצד אמו. יש לו אח צעיר, קלייטון. דודו הגדול הוא האמן יליד בודפשט סטיבן קמניפי . 

סקוגמן שיחק כדורסל  וזכה בארבעה תארים בכדורסל ופוטבול בבית הספר התיכון הקהילתי סיימור. היו לו שאיפות להצטרף ל־NBA . בשנתו האחרונה בתיכון, סקוגמן התקבל לאוניברסיטת מינסוטה דולות' .   הוא למד היסטוריה ושיחק כדורסל ופוטבול. 

לאחר שנה סקוגמן עבר לאוניברסיטת ויסקונסין-לה קרוס. הוא החל את לימודיו בתקשורת והנחיה. הוא שידר ספ בתוכנית הרדיו "CWSports: The Handle" בתחנת הקמפוס RAQ Radio. עם זאת, הוא קיבל את התפקיד הראשי בהפקה של "לב המתכת", ובסופו של דבר החליט להחליף את המגמה שלו ללימודי תיאטרון, וסיים את לימודיו ב-2015. 

הוא עבר ללוס אנג'לס והמשיך לקבל החל ללמוד תואר שני באומנויות יפות במשחק מבית הספר לאמנויות דרמטיות באוניברסיטת דרום קליפורניה בשנת 2019.  

בדצמבר 2019, פורסם שסקוגמן יגלם את מתיאס הלבוואר בסדרת הטלוויזיה של נטפליקס, צל ועצם, עיבוד לסדרת ספרי הפנטזיה מאת לי ברדוגו.   הוא שיחק בתפקיד חוזר בעונה הראשונה ותפקיד ראשי בעונה השנייה.

## פילמוגרפיה

## קישורים חיצוניים

## הערות שוליים

קטגוריה:אמריקאים ממוצא שוודי
קטגוריה:אמריקאים ממוצא איטלקי
קטגוריה:אמריקאים ממוצא הונגרי
קטגוריה:אמריקאים ממוצא גרמני
קטגוריה:אמריקאים ממוצא אנגלי
קטגוריה:בוגרי אוניברסיטת דרום קליפורניה
קטגוריה:כדורסלנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
מסביב לעולם ב-80 יום (סרט, 2021)

**מסביב לעולם ב-80 יום** (באנגלית: **Around the world in 80 days**, בצרפתית: **Autour du monde en 80 jours**) הוא סרט קולנוע מונפש צרפתי-בלגי לכל המשפחה, מסוגת קומדיה והרפתקאות, אשר מבוסס על רומן בעל אותו שם מאת ז'ול ורן.

הסרט הוקרן לראשונה בצרפת ב-4 באוגוסט 2021 בהפצת StudioCanal. בישראל הסרט הוקרן לראשונה בדיבוב עברי ב-17 באוגוסט 2023.

## תקציר העלילה
באמצע אי מבודד בקצה האוקיינוס יש קוף קטן ושמח בשם פספרטו. פספרטו חולם לצאת למסע מסביב לעולם ב־80 יום ולשבור את שיאו של הממציא האהוב עליו: חואן פרוג דה לאון, שעשה מסע מסביב לעולם ב־81 יום. אך הקושי על פספרטו מגיע לאימו, שלא רוצה שהוא יעזוב אותה. שצפרדע צעיר גלשן ותחמן בשם פיליאס פרוג מגיע לאוקיינוס: ושקוע בהתערבות כנגד חיות אחרות מהאי: הכל משתנה. הם מתערבים על 20 אלף פאונד על כך שפספרטו ופיליאס יעשו מסע מסביב לעולם ב־80 יום. פיקס, בלשית האי, מגלה כי ביום שהספינה הענקית מגיעה להביא את פיליאס ופספרטו למסע הגדול, היה שוד. היא חושדת בפיליאס ורודפת אחר פספרטו ופיליאס, עד סוף מסעם. בסוף המסע מתגלים כמה דברים חשובים בסיפור הסרט, כמו כך שפיליאס שנא את חואן פרוג דה לאון בגלל שהיה אביו, שנטש אותו, וכמו שמסתבר שפיקס כל כך שנאה את פיליאס ובכך היא עשתה את השוד עם תחפושת צפרדע, ואז תפסו איתה והיא שטה ברפסודה באוקיינוס. בסוף המסע, פיליאס ופספרטו נכלאים לג'ונגל, שם מוצאים צפרדע (בחורה) בשם אאודה, שם מתחיל בינה ובין פיליאס רומן קצר, אך חוזרת עם השניים האחרים לאי ונשארת שם.

## קישורים חיצוניים
* 

קטגוריה:סרטים לפי ספרי ז'ול ורן
קטגוריה:סרטי אנימציה ממוחשבת
קארוצה

**קארוצה**, המכונה גם **מוצרלה בקארוצה** (באיטלקית: **Mozzarella in carrozza**; מילולית: מוצרלה בכרכרה) היא סוג של כריך או מאפה גבינה מטוגן במטבח האיטלקי.

## מאפיינים
הקארוצה הוא כריך של גבינת מוצרלה המצופה בקמח וביצה ומטוגן במחבת או בשמן עמוק.
זהו מאכל פופולרי באזור קמפניה במדזוג'ורנו ובאזורים מסוימים של העיר ניו יורק. "מוצרלה פְרִיטֶה" (מוצרלה מטוגנת) היא וריאציה של המנה המורכבת מ"גבינה בבלילה", ללא כל לחם.

## הכנה
את הקארוצה מכינים עם גבינת מוצרלה, בלילת ביצים ופרוסות לחם. ניתן להכין את הכריך עם לחמים שונים, כמו לחם איטלקי וגם מכיכר לחם סנדוויץ', בין היתר. לעיתים מסירים את קרום הלחם לפני הטיגון וניתן גם לקלות מעט את הלחם לפני טיגון הכריך. ההכנה כרוכה בהרכבת הכריך, טבילתו בבלילת הביצים, טבילתו  בקמח ואז טיגונו במחבת או בשמן עמוק. יש הנוהגים לצפות את הכריך בפירורי לחם טרם טיגונו. שמן זית משמש בדרך כלל (במיוחד באיטליה) לטיגון הקארוצה. לפעמים משתמשים במרכיבים נוספים כמו בשר חזיר, אנשובי, חצילים, עגבניות ירוקות ובזיליקום. לאחר הטיגון, יש לכריך מרקם פריך. אפשר להגיש אותו כמנת אנטיפסטי (כלומר כמתאבן).

## לפי אזורים
הקארוצה הוא אוכל רחוב ומאכל פופולרי בקמפניה, אזור בדרום איטליה. בקמפניה משמשת בדרך כלל מוצרלה מחלב תאו להכנת הכריך.

זוהי גם מנה פופולרית במסעדות איטלקיות-אמריקאיות בברוקלין, מנהטן, סטטן איילנד, קווינס ובברונקס של רובעי ניו יורק, שם היא מטוגנת לפעמים טיגון בשמן עמוק.

## סוגים
ממוזער| מוצרלה מטוגנת (Mozzarella fritta)
וריאציה של הקרוזה היא מוצרלה מטוגנת (Mozzarella fritta), שהיא פשוט הגבינה טבולה בבלילת ביצים והמטוגנת ללא הלחם.

## לקריאה נוספת
* רשימת מנות גבינה
* רשימת כריכים
* רשימת מאכלי רחוב
* פריקו(אנ') (Frico) – מנה מצפון מזרח איטליה, המורכבת בעיקר מגבינה מחוממת ומרכיבים נוספים
* סמאז'ני סיר – מנה צ'כית וסלובקית, המורכבת בעיקר מגבינה מטוגנת
* ארנצ'יני

## קישורים חיצוניים

* מתכון מוצרלה בקארתה

## הערות שוליים

קטגוריה:איטליה: אוכל רחוב
קטגוריה:כריכים
קטגוריה:מאכלי גבינה
קטגוריה:המטבח האיטלקי
קאלום קר

**אנדרו קאלום קר** (באנגלית: **Andrew Callum Kerr** נולד ב-11 במאי 1994) הוא שחקן, דוגמן ומוזיקאי סקוטי.

## ביוגרפיה
קר נולד במוסלבורג, מזרח לוטיאן ליד אדינבורו. 

הוא הצטרף לתיאטרון הלאומי לנוער של סקוטלנד בזמן לימודיו, ונבחן לתפקיד בסדרת הטלוויזיה *[[סקינס]]* כשהיה בן 15. קר שיחק רוגבי במשך 6 חודשים בליגת הנוער הלאומית, והחל ללמוד כלכלה באוניברסיטה ולעבוד במשרד עורכי דין. הוא החליט שזה לא בשבילו, עזב ועבר ללונדון כדי להתמקצע במשחק.

## קריירה
קר החל לדגמן בשנת 2017.  נהוא דגמן עבור מותגים רבים בהם יגואר, אדידס, קטר איירווייז, Specsavers,  ו־HisColumn.  כמו כן, בשנת 2017, קר הופיע בקליפ "Mixed Signals" של הזמר רובי ויליאמס,  והופיע בהופעות אורח בסדרות הטלוויזיה "רופאים" ו- "Chair Detectives". בשנת 2019, הוא גילם את דאנקן בעיבוד הטלוויזיה של Hulu לסרט הקומדיה הרומנטית "ארבע חתונות ולוויה". באותה שנה, הוא הופיע בסרט הדוקומנטרי *Banged Up Abroad* ובסיטקום ITV *Zomboat!* .

בינואר 2020, קר לוהק לתפקיד באופרת הסבון "הוליאוקס" המשודרת ב ערוץ 4,  קר עזב את הסדרה באפריל 2021. 

בשנת 2022, קר גילם את כריסטופר פוקסוורת' בסדרה "פרחים בעליית הגג: המקור", פריקוול של מיני-סדרה המבוססת על הרומן גן של צללים,  ותפקיד חוזר בדרמה המוזיקלי,, "Monarch". .

לאחר שהופיע בסצנת מוזיקת הקאנטרי בנאשוויל במשך שישה חודשים, קר הוציא את סינגל הבכורה שלו "Tequila Therapy" בשנת 2023. 

## חיים אישיים
מ-2021 עד 2022, קר היה מאורס לזמן קצר לאוליביה אנדרסון, אותה הכיר ב-2016.  ביולי 2023, קר הודיע שהוא מצפה לילד עם בת זוגו החדשה לורן סטייסי.  בתם נולדה בדצמבר 2023. 

## פילמוגרפיה
### קולנוע

### טלוויזיה

### קליפים

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:דוגמנים
קטגוריה:בריטים שנולדו ב-1994
סמיטה

[ממוזער|300px|לחמנית סמיטה ב[פואבלה]]
ה**סמיטה** (בספרדית: **Cemita**) היא טורטה (מונח קולינרי שיכול, בהתאם למטבח, להתייחס לעוגות, פשטידות, לחמים שטוחים, כריכים או חביתות) במקור מפואבלה, מקסיקו.

## מאפיינים

המאכל ידוע גם בשם cemita poblana, כיוון שמגיע כאמור מהעיר (והאזור) פואבלה. המילה מתייחסת לכריך כמו גם ללחמנייה שהכריך כולו מוגש עליה בדרך כלל, לחמנייה שמכוסה בשומשום. בנוסף, המרכיבים מוגבלים על פי רוב לפרוסות אבוקדו, בשר, גבינת ואחאקה, בצל, עשבי תיבול פפאלו וצ'יפוטלה אדובדו, או חלפניו.

## השם
האקדמיה המלכותית הספרדית אומרת ש-cemite מגיע מ"" (בספרדית ארכאית מילה ל"סובין") אשר בתורה מגיעה מהארמית וקשורה ליוונית  (semídalis) ("סולת").

## המנה
האתר האינטרנטי The Daily Meal סקר את הסמיטה, וכתב כך: "ישנן וריאציות רבות, אבל זו תמיד מנה טעימה" במאמר בשם "12 כריכים משני חיים שלא שמעתם עליהם".

## לקריאה נוספת
* לחמים מקסיקנים
* המטבח המקסיקני
* רשימת לחמניות
* רשימת מנות מקסיקניות
* רשימת כריכים

## קישורים חיצוניים

## הערות שוליים

קטגוריה:המטבח המקסיקני
קטגוריה:כריכים
הצד המערבי של מנהטן

**הצד המערבי של מנהטן** (באנגלית: **West Side Manhattan**, מכונה בקצרה "The West Side", "הווסט סייד") הוא כינוי לצדו המערבי של האי מנהטן (מרובעי ניו יורק).

הצד המערבי גובל במזרחו ב, ובמערבו בנהר ההדסון, אשר מעברו השני (עוד מערבה) מצויה מדינת ניו ג'רזי. הצד המערבי הוא משכנם של כמה מהאתרים המפורסמים ביותר בעיר ניו יורק, ובהם השדרה החמישית, סנטרל פארק, רחוב ברודוויי ותיאטראותיו, שכונת  ועוד. השכונות העיקריות בווסט סייד הן (מצפון לדרום): , , וושינגטון הייטס, ווסט הארלם, , , ה-אפר וסט סייד, הלס קיצ'ן, צ'לסי , סוהו, וטרייבקה. קווי הרכבת התחתית והאוטובוסים של השדרה ה-8 והשדרה ה-7 מחברים את כל חלקי הצד המערבי.

הכבישים הראשיים מצפון לדרום המשרתים את הצד המערבי הם  בצפון ו- (9A) בדרום.  מפרידה בין הכבישים המהירים לחוף המערבי של האי.

## מיזם חוסן חופי מנהטן התחתית
[ממוזער|מפה המציגה קטע מנהר ה[הדסון (נהר)|הדסון, בין המדינות ניו יורק (במזרח ובצפון) וניו ג'רזי (במערב, מוכהית). בתחתית המפה, בכתום, האי והרובע מנהטן. רחוב ברודוויי העובר במדינת ניו יורק מסומן באדום, ובחלקו העובר במנהטן הוא מצוי ברובו (למעט חלקו הדרומי) בצד המערבי של מנהטן.]]

מיזם  (LMCR) הוא יוזמה משולבת, פדרלית, מדינתית ועירונית, להגנה על החופים בדרום מנהטן, לרבות הצד המערבי והמזרחי, שמטרתה להפחית את הסיכון לשיטפונות עקב סופות החוף, ועליית מפלס הים במנהטן תחתית. אזור פרויקט LMCR משתרע על חוף מנהטן התחתון ומבקש להגביר את החוסן תוך שמירה על הגישה לקו המים ושילוב עם המרחב הציבורי.

בהתבסס על מחקר חוסן האקלים של מנהטן התחתית, הוחלט על השקעות הון של יותר מ-1.7 מיליארד דולר עבור הפרויקטים הבאים להגנת החופים:
* חוסן חופֵי גשר ברוקלין-מונטגומרי
* 
* חוסן חופי באטרי פארק (צפון דרום ומערב).

## ראו גם
* הצד המזרחי של מנהטן
* גאוגרפיה של העיר ניו יורק
* סיפור הפרברים/West Side Story - אחד ממחזות הזמר המצליחים בהיסטוריה, שעלילות מתרחשת בצד המערבי של מנהטן

## קישורים חיצוניים
* הדסון ריבר פארק (אנגלית)
* הדסון יארדס (אנגלית)
* מוזיאון הים האוויר והחלל אינטרפיד (אנגלית)
* מרכז התרבות לינקולן (לינקולן סנטר - אנגלית)
* הדף הרשמי של מיזם חוסן חופֵי מנהטן התחתית (אנגלית)
## ביאורים

## הערות שוליים

קטגוריה:ניו יורק: גאוגרפיה
יעקב חורש

**יעקב חורש** (נולד ב-10 במרץ 1944, ט"ו באדר ה'תש"ד) הוא סופר ישראלי.

## ביוגרפיה
נולד ב-1944 בירושלים לעליזה ויהודה חורש, עולים מעיראק. בשנת 1951, עברה המשפחה לחיפה, בה למד בבית הספר התיכון "לשדה" בעיר. בשנת 1961, התגייס לצה"ל לגדוד 52. מאז, לקח חלק פעיל במלחמות ששת הימים, ההתשה ויום כיפור. במהלך מלחמת ששת הימים, גויס בצו 8 לגדוד 129 כאשר אשתו הייתה בחודש התשיעי להריונה. במהלך המלחמה לחם בקרב על קלע וזעורה, כחלק מכיבוש רמת הגולן. הוא נפצע כשהטנק שלו עלה באש, ונחשב לפצוע הקשה ביותר של מלחמה זו עקב שריפות בכל גופו, שכמעט הובילו לכריתת רגלו. במהלך האשפוז, נולדה בתו הבכורה אשר לא יכל לפגוש עקב מצבו.

חורש אושפז במשך כשנה, ולאחר מכן עבר הליך שיקום בן שנה וחצי. שם ספרו, "ארבעים ושבע המדרגות", מתייחס למספר המדרגות אותן הצליח לטפס לבדו בתום תקופת השיקום.

חורש עבד בחברות "אלביט מערכות" ו"גדות פטרוכימיה" כמנהל רכש. בשנת 1995 הצטרף לחברת "ביוסנס", העוסקת בפיתוח מכשור רפואי לאבחון וטיפול בהפרעות קצב ונרכשה על-ידי תאגיד "ג'ונסון אנד ג'ונסון". חורש משמש כמנהל הרכש של החברה.

חורש הוא בוגר האוניברסיטה הפתוחה בהיסטוריה כללית. בנוסף, למד דוברות ועיתונאות באוניברסיטת חיפה.

הוא נשוי למזל ומתגורר עימה בעתלית. לזוג ארבעה ילדים. ספרו "הנסתר והנגלה" מוקדש לבתו איילת, לאחר שיצאה מסכנת חיים. בשנת 2022, איבד את בתו תמי לאחר מאבק במחלת הסרטן.

## ספריו
# **שירה אקטואלית**, הוצאת סער שנת 1990
# **שירה אקטואלית חובקת עולם**, הוצאת סער, שנת 1990
# **47 מדרגות**, הוצאת ירון גולן, שנת 1993
# **עשן שזור** הוצאה עצמית, שנת 1999
# **משבר מנהיגות**, הוצאה עצמית, שנת 2008
# **הנסתר והנגלה**, הוצאת צמרת, שנת 2016
# **תאים אדומים**, הוצאת דובדבן, שנת 2019 - תורגם לאנגלית

## הערות שוליים

קטגוריה:סופרים ישראלים
קטגוריה:ישראלים שנולדו ב-1944
אורמיר

**אורמיר ציוד למוליכים למחצה בע"מ** הייתה חברה ישראלית שפתחה טכנולוגיות ניקוי מתקדמות בלייזר לייצור מוליכים למחצה. אורמיר הייתה ממוקמת ביקנעם עילית, נרכשה על ידי חברת אפלייד מטיריאלס במאי 2001 ושולבה בפעילות שלה בישראל.

## היסטוריה
חברת אורמיר נוסדה בשנת 1992 על בסיס טכנולוגיות שפותחו ברפא"ל - הרשות לפיתוח אמצעי לחימה, על ידי חברת  RDC (Rafael Development Corporation) - חברת השקעות המשותפת לרפא"ל, אלרון וחברת דסק"ש, בשיתוף קרן הון הסיכון תעוזה. החברה פיתחה טכנולוגיה מבוססת לייזר לניקוי פרוסות סיליקון מחומרים כימיים, שהוא חלק מתהליך ייצור השבבים. אורמיר נקרא על שמו של  שנהרג בעת שירותו ביחידה מיוחדת של צה"ל ביולי 1984, במהלך מלחמת לבנון . דן סיני, אביו של אמיר, היה ממייסדי אורמיר.

אורמיר פיתחה תהליך לניקוי המצע הרגיש לאור (פוטורזיסט) המשמש להדפסת שכבות מוליכים, מוליכים למחצה ומבודדים על פיסות סיליקון בתהליך ייצור השבבים. טכנולוגיה נעזרה בלייזר לסילוק פסולת הפוטורזיסט מעל פיסת הסיליקון, בניגוד לתהליכי ניקוי קיימים הנסמכים על נוזלים בלחץ גבוה או גזים. המטרה הייתה לאפשר לחברות ייצור השבבים להפיק מספר גדול יותר של שבבים מכל פיסת סיליקון, כלומר להקטין את גודלו של השבב הנגזר ממנו. תהליך הניקיון שעוברת פיסת סיליקון בתהליך הייצור גם אמור למנוע פגמים בשבבים המיוצרים ממנה.

בשנת 1997, החלה החברה במכירות ראשונות של המוצר שלה לפיליפס סמיקונדקטור, סימנס ואלקטל. בסוף אותה שנה השלימה את גיוס ההון החיצוני הראשון שלה מקרנות ההון סיכון ורטקס ישראל, יוזמה, תעוזה, מופת, ג'מיני ואוורגרין, בהיקף של 6.2 מיליון דולר, לפי שווי שוק של 16 מיליון דולר. לאחר מכן ביצעו המשקיעים כמה השקעות גישור בהיקף של כ-3 מיליון דולר כדי לתמוך בחברה, שנקלעה לקשיים ועמדה על סף סגירה. אחת הסיבות לקשיים הייתה התחרות העזה עם שתי מתחרות גדולות בשוק, חברת אפלייד מטיריאלס וחברת KLA, המפעילות מרכזי פיתוח וייצור בישראל.

בפברואר 2000, השקיעה אפלייד מטיריאלס מיליון דולר באורמיר, ונכנסה אליה כשותפה אסטרטגית. בנובמבר 2000 השקיעה בה אפלייד מטיריאלס 2 מיליון דולר נוספים, ובמאי 2001 רכשה את מלוא הבעלות. אפלייד מטיריאלס שילבה את היישום של הטכנולוגיה של אורמיר במוצריה, לצורך זיהוי נקודתי של פגמים ולכלוך בתהליך ייצור פרוסות הסיליקון.

זמן קצר לאחר מכירת "אורמיר", אחד ממייסדי, ד"ר מנחם גנוט, הקים את חברת הננוטכנולוגיה "אפלייד ננומטריאלס", במטרה למסחר תגלית מדעית של ננו-חלקיקים דמויי כדורים וצנורות דקים, מחומרים אנאורגניים, שהתגלו במכון ויצמן. החברה פיתחה חומר סיכה המבוסס על חלקיקים אלו ליישומים שונים.

## הערות שוליים

קטגוריה:חברות ישראליות שעשו אקזיט
קטגוריה:תעשיית השבבים בישראל
קטגוריה:יקנעם עילית: חברות
כריך קורנד ביף

ממוזער|300px|כריך קורנד ביף בלחם שיפון עם כרוב חמוץ בצד
**כריך קורנד ביף** (באנגלית: **Corned beef sandwich**) הוא כריך בעיקר של מעדניות יהודיות במילוי קורנד ביף, המוגש באופן מסורתי עם חרדל ומלפפון חמוץ .

## וריאציות
בבריטניה, המנה היהודית ידועה כ"כריך בקר מומלח" (salt beef sandwich), והשם כריך קורנד ביף מתייחס לכריך העשוי עם קורנד ביף משומר בפח (מכונה בישראל לוף) , המוגש לרוב עם צ'אטני חמוץ מתוק ומלפפון חמוץ ולא חרדל.

גרסה אחרת הנפוצה יותר בארצות הברית (שלא במעדניות יהודיות) כוללת כרוב כבוש, גבינה שווייצרית ורוטב רוסי על לחם שיפון קלוי בגריל ומוגש חם, ידוע ככריך רובן.

כריך קורנד ביף מוברח על לחם שיפון שהובא לסיפונה של החללית ג'מיני 3 על ידי ג'ון יאנג גרם למחלוקת קלה, לגבי הסיכון הנשקף למשימה ולצוות על ידי פירורים צפים וריחות מתמשכים.

## לקריאה נוספת
* מטבח יהודי אמריקאי
* רשימת כריכים
* כריך בקר צלוי

## קישורים חיצוניים

## הערות שוליים

קטגוריה:המטבח הישראלי
קטגוריה:המטבח האמריקאי
קטגוריה:המטבח האשכנזי
טדי סווימס

**ג'טן קולין דימסדייל** (באנגלית: **Jaten Collin Dimsdale**; ), הידוע בשם הבמה **טדי סווימס** (**Teddy Swims**), הוא זמר-יוצר אמריקאי.

## קריירה
השם סווימס (באנגלית: Swims) הוא ראשי תיבות של הביטוי Someone Who Isn't Me Sometimes (בעברית: "מישהו שהוא לא אני לפעמים"), ודימסייל בחר בו כדי להופיע בדמות זמר עם כינוי ילדותו, "טדי". סווימס התפרסם בזכות גרסאות כיסוי לשירים של שאניה טוויין ומייקל ג'קסון שפרסם ביוטיוב.

ב-21 במאי 2021, הוא הוציא את המיני-אלבום הראשון שלו, *Unlearning*. המיני-אלבום הגיע בשיאו למקום ה-41 במצעד האלבומים הדיגיטלי הבריטי.

ב-15 באוקטובר 2021, הוא הוציא את המיני-אלבום השני שלו, *A Very Teddy Christmas*.

ב-21 בינואר 2022, הוא הוציא את המיני-אלבום השלישי שלו, *Tough Love*. המיני-אלבום הגיע בשיאו למקום ה-20 במצעד האלבומים הדיגיטלי הבריטי ולמקום ה-200 בבילבורד 200.

ב-24 ביוני 2022, הוא התארח בסינגל "Bad for Me" של מייגן טריינור. הסינגל הגיע בשיאו למקום ה-25 במצעד השירים העכשוויים למבוגרים ולמקום ה-15 במצעד 40 השירים למבוגרים.

ב-4 בנובמבר 2022, הוא הוציא את המיני-אלבום הרביעי שלו, *Sleep Is Exhausting*. המיני-אלבום הגיע בשיאו למקום ה-31 במצעד האלבומים הדיגיטלי הבריטי.

ב-23 ביוני 2023, הוא הוציא את הסינגל "Lose Control". הסינגל הגיע בשיאו למקום השני בבילבורד הוט 100 ולמקום השלישי במצעד הסינגלים הבריטי. כמו כן, השיר זכה בתואר הקלטה מסוג פלטינה מ-RMNZ, תואר הקלטה מסוג כסף מ-BPI וכן תואר הקלטה מסוג זהב מ-ARIA, Music Canada ו-NVPI.

ב-15 בספטמבר 2023, הוא הוציא את אלבום האולפן הראשון שלו, *I've Tried Everything but Therapy (Part 1)*. האלבום הגיע בשיאו למקום השלישי במצעד 100 האלבומים ההולנדי, למקום הרביעי במצעד האלבום האוסטרלי ולמקום ה-43 בבילבורד 200. באותו היום, הוא הוציא את השיר "The Door". השיר הגיע בשיאו למקום ה-35 במצעד 100 הסינגלים ההולנדיים. באותו יום, הוא הוציא גם את השיר "Some Things I'll Never Know". השיר הגיע בשיאו למקום ה-21 במצעד המוזיקה הרשמי של ניו זילנד. גרסת דואט של השיר "Some Things I'll Never Know", בשיתוף פעולה עם מארן מוריס, יצאה ב-27 בנובמבר 2023. גרסה זו הגיעה בשיאה למקום השמיני במצעד הסינגלים החמים של ניו זילנד.

## סגנון מוזיקלי
סווימס הפך לתופעה בזרמי המוזיקה עם שירים בסגנון נשמה רטרו המשלבים השפעות ממוטאון וסגנון סטאקס. תקופת ה"סופט-אלפא" במוזיקה, שבה זמרים גבריים עם רגשות עזים וקולות גדולים, מאפיינת את סווימס ואמנים נוספים כמו בנסון בון ונואה קאהן.

## דיסקוגרפיה

* 2023: *[[I've Tried Everything but Therapy (Part 1)]]*
* 2025: *[[I've Tried Everything but Therapy (Part 2)]]*

## פרסים ומועמדויות

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:זמרים-יוצרים אמריקאים
קטגוריה:פזמונאים אמריקאים
קטגוריה:זוכי פרס המוזיקה של בילבורד
קטגוריה:אמריקאים שנולדו ב-1992
שמן לימון

**שמן לימון** הוא שמן אתרי נדיף ומעט צהבהב המופק מכבישה קרה או זיקוק של סחיטה של קליפת לימון.

שמן לימון משמש להוספה או שיפור טעם וריח בחומרי טעם וריח, בבשמים, במאכלי מזון, בתכשירים פרמצבטיים ובמנורות ריח לחדר. במיקרוסקופיה, שמן לימון שומש כהבהרת הדגימה הנלקחת. בנוסף, משמש לשימון לוח הסריגים בגיטרות בהן לוח הסריגים עשוי מעץ ללא גימור לכה, כדוגמת עץ אבוני או רוזווד.

שמן לימון מכיל טרפנים (לימונן), ססקוויטרפנים , אלדהידים (ציטראל וציטרונלל ) ואסטרים (גרניל אצטט ).

## הערות שוליים

לימון
לימון
DNA (Loving You)

"**DNA (Loving You)**" הוא סינגל של התקליטן הבריטי בילי גיליס  בשיתוף פעולה עם הזמרת-יוצרת הבריטית האנה בולין . הסינגל יצא ב-28 ביולי 2023 בהוצאת חברת התקליטים ביג ביט רקורדס. השיר נכתב על ידי בילי גיליס, האנה בולין, ליאון בוילר, פריק ג'יז וניית'ן ניקולסון והופק על ידי בילי גיליס.

נכון לפברואר 2024, השיר הושמע למעלה מ-13 מיליון פעמים ביוטיוב, ולמעלה מ-36 מיליון פעמים בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירים באנגלית